РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от заседание на комисия ”Управление на собствеността”
към Пленума на Висшия съдебен съвет, проведено на 14.09.2016 г.

Днес, 14.09.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова      
                                                                                      Румен Георгиев                                                         
                                                                                      Юлиана Колева
ОТСЪСТВАЩИ: Милка Итова
Димитър Узунов

От администрацията на ВСС: инж. Димитър Шиклев – директор дирекция „Управление на собствеността“, инж. Дениза Павлова – гл. експерт дирекция „Управление на собствеността”, инж. Лидия Кирилова – гл. експерт дирекция „Управление на собствеността“, инж. Добромира Димитрова – главен експерт дирекция „Управление на собствеността“ и Владимир Димитров – старши експерт - юрист дирекция „Управление на собствеността“.

Д Н Е В Е Н   Р Е Д:

1. ОТНОСНО: Искане от председателя на Окръжен съд гр. Пазарджик за осигуряване на средства за подмяна на два климатика.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.1. Извършването на разход от Окръжен съд гр. Пазарджик за подмяна на климатика е целесъобразно. Стойността на разхода е определена съобразно качеството, мощността, цената и гаранционните условия на 2 100 лв. съгласно предложените оферти.
1.2.	Решението да се изпрати на комисия „Бюджет и финанси“ за корекция на бюджета на Окръжен съд гр. Пазарджик.

2. ОТНОСНО: Изграждане пристройка на топла връзка между обособените части на първи етаж, вътрешно преустройство и ремонт на част от съществуващата сграда за нуждите на Административен съд гр. Видин.
Приложение: Доклад от инж. Добромира Димитрова – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

2.1.	Извършването на разход в размер на 3 080 лв. с вкл. ДДС за заплащане на цена за променливата компонента, съставляваща цената за присъединяване на обекта към електроразпределителна мрежа на „ЧЕЗ Разпределение България” АД е необходимо. Разходът е капиталов, а представлява задължение, произтичащо от собствеността на имота – такса.
2.2.	Решението да се изпрати на комисия „Бюджет и финанси“ за одобряване на разхода.

 3. ОТНОСНО: Искане от председателя на Районен съд гр. Котел за осигуряване на средства за неотложен ремонт на покрив на основна сграда и ремонт на гараж.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. Извършването на разход от Районен съд гр. Котел за неотложен ремонт на покрив на основна сграда и ремонт на гараж е неотложно и необходимо. Стойността на разхода е определена на 22 463 лв., съгласно приложена оферта.
3.2. Решението да се изпрати на комисия „Бюджет и финанси“ за корекция на бюджета на Районен съд гр. Котел.

4. ОТНОСНО: Писмо от Министерство на отбраната на Република България относно безвъзмездно предоставяне правото на управление върху втори етаж от сграда – военен клуб, включващ стълбищна клетка и 14 бр. помещения за нуждите на Районна прокуратура гр. Чирпан.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:

ПРОЕКТ

	4.1 ПРИЕМА изготвената финансова обосновка за безвъзмездно предоставяне правото на управление върху втори етаж от сграда – военен клуб, находяща се в гр. Чирпан, бул. Георги Димитров № 59, кв. 101а, УПИ XІІ 1283, съгласно АДПС № 2223/15.10.2002 г., включващ стълбищна клетка и 14 бр. помещения на ВСС, за нуждите на Районна прокуратура гр. Чирпан.
4.2 УПЪЛНОМОЩАВА представляващия Висшия съдебен съвет да подпише финансовата обосновка.

5. ОТНОСНО: Писмо от Главния прокурор на Република България относно предприемане на действия за сключване на договор за учредяване на безвъзмездно право на управление върху част от имот – частна общинска собственост, за нуждите на Районна прокуратура гр. Каварна.
Приложение: Доклад от инж. Лидия Кирилова  – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:

ПРОЕКТ

5.1. УПЪЛНОМОЩАВА представляващия Висшия съдебен съвет да подпише договор с община гр. Каварна за учредяване на безвъзмездно право на управление върху част от имот – частна общинска собственост, находящ се в гр. Каварна, ул. „Дончо Стойков”  № 10, за нуждите на Районна прокуратура гр. Каварна, за срок от 10/десет/ години, подробно описан в Решение № 98 на Общински съвет гр. Каварна по протокол № 8/26.04.2016 г.

6. ОТНОСНО: Писмо от Главния прокурор на Република България относно преустройство на трети и четвърти етаж от сграда за нуждите на Окръжна и Районна прокуратура гр. Кюстендил.
Приложение: Доклад от инж. Димитър Шиклев – директор дирекция „Управление на собствеността“ и инж. Добромира Димитрова – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:

									         ПРОЕКТ

6.1. УПЪЛНОМОЩАВА представляващия Висшия съдебен съвет да подпише необходимите договори за присъединяване на обект „Преустройство на трети и четвърти етаж от сграда за нуждите на Окръжна и Районна прокуратура гр. Кюстендил”, находяща се в гр. Кюстендил, ул. „Гороцветна” № 14, договор рег. № 93-00-491/12.10.2015 г.  към мрежите на техническата инфраструктура в гр. Кюстендил. 

6.2. Извършването на разход в размер на 9 600 лв. с вкл. ДДС за заплащане на цена за присъединяване на обекта към електроразпределителна мрежа на „ЧЕЗ Разпределение България” АД е необходимо. Разходът по същество е такса.
6.3. ВЪЗЛАГА на изпълнителя по договор № 93-00-491/12.10.2015 г. за строителство на горепосочения обект изграждането на мълниезащитна система и доставка и монтаж на оборудването за озвучаване на конферентна зала в сградата, в рамките на договорената стойност за възникнали непредвидени разходи.
6.4. Решението да се изпрати на комисия „Бюджет и финанси“ за одобрение.
6.5. ПРЕДЛАГА на Главния секретар на ВСС да издаде заповед за осъществяване на контрол по изпълнението на договорите, свързани с реализирането на горепосочения обект на инж. Добромира Димитрова – главен експерт дирекция „Управление на собствеността“, която да участва и в комисия по подписване на Констативен протокол обр. 15 за установяване на годността за ползване на строежа.

7. ОТНОСНО: Писмо от председателя на Окръжен съд гр. Русе относно ползване на помещения в сградата на Съдебна палата за нуждите на Областния съвет по сигурността.
Приложение: Доклад от инж. Лидия Кирилова  – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”,
Р Е Ш И :

7.1 Отлага разглеждането на т. 7 за следващо заседание на комисията.
7.2 Да се поканят областният управител на област Русе и председателя на Окръжен съд гр. Русе за следващо заседание на комисията с оглед изясняване на правното основание и възможностите за ползване на помещения в сградата на Съдебна палата за нуждите на Областния съвет по сигурността.

8. ОТНОСНО: Доклад от инж. Лидия Кирилова  – главен експерт дирекция „Управление на собствеността“ относно прекратяване на съсобственост в  недвижим имот по реда на чл. 45а, ал. 1 от ЗДС, чрез изкупуване на частта на държавата по пазарна цена, определена от независим лицензиран оценител, съгласно чл. 93 от ППЗСД.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ОДОБРЯВА  проекти на писма до председателя на Окръжен съд гр. Пловдив и до областния управител на област Пловдив.
 
9. ОТНОСНО: Доклад от инж. Лидия Кирилова  – главен експерт дирекция „Управление на собствеността“ относно фактическо приемо-предаване на недвижим имот – частна държавна собственост, представляващ гараж, находящ се в гр. Русе, ул. „Пирот” № 12.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание § 82 ал. 1 и 2 от Преходните и заключителни разпоредби на Закона за съдебната власт /ДВ бр. 28 от 08.04.2016 г./, във връзка със заповед №5-95-00-1198/15.12.2015 г. на областния управител на област Русе:

9.1 ОПРЕДЕЛЯ следните длъжностни лица от Администрацията на Висшия съдебен съвет: 
- инж. Димитър Шиклев – директор на дирекция „Управление на собствеността“;
- инж. Добромира Димитрова – главен експерт в дирекция „Управление на собствеността“, 
да вземат участие при фактическото приемо-предаване на недвижим имот – частна държавна собственост, представляващ гараж, находящ се в гр. Русе, ул. „Пирот“ №12, съвместно с представители на Областна администрация – Русе. Предаването и приемането на имота да се извърши в срок до 16.09.2016г.
9.2. За действията по т. 9.1, длъжностните лица да изготвят и представят в дирекция „Управление на собствеността“ и в дирекция „Бюджет и финанси” при ВСС, по един оригинален екземпляр от приемо-предавателен протокол, който да включва:
	- подробно описание на имота;
	- състоянието на имота към датата на предаването му;
- длъжностните лица, между които се е извършило приемането и предаването на имота.
	9.3.  Копие от настоящото решение да се връчи на длъжностните лица - за сведение и изпълнение, и на директора на дирекция „Бюджет и финанси“ – за сведение.

10. ОТНОСНО: Разпореждане със средства по банкова сметка и договор № 93-00-641/15.12.2015 г. във връзка с прилагане на § 82, ал. 1, от ПЗР на ЗСВ.
Приложение: Доклад от инж. Дениза Павлова  – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. Изпраща преписката на комисия „Бюджет и финанси“, за становище.

11. ОТНОСНО: Искане от председателя на Районен съд гр. Балчик за осигуряване на подходящ сграден фонд.
Приложение: Доклад от инж. Лидия Кирилова  – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ВЪЗЛАГА на дирекция „Управление на собствеността“ да извърши цялостен анализ, вкл. в правен, финансов и технически аспект на недвижимите имоти, предназначени за органите на съдебната власт в гр. Балчик, а именно:
-	недвижим имот – публична държавна собственост, намиращ се на                                  ул. „Варненска” № 1, представляващ поземлен имот с площ 9 370 кв.м. и идентификатор 02508.76.27 по кадастралната карта на гр. Балчик, застроен с четири сгради с обща застроена площ 744 кв.м.
-	недвижим имот – частна собственост, находящ се в гр. Балчик, ул. „Стара планина“ № 2, предоставен за временно и възмездно ползване от ЕТ „Васил Григоров“.
-	недвижим имот – общинска собственост, представляващ 767/2134 идеални части от УПИ ХVІІІ – за обществено и делово обслужване, кв. 193, по подробния устройствен план на гр. Балчик, одобрен със заповед № 247/06.03.2009г. на кмета на Община Балчик, включващ  имоти с идентификатори № 02508.82.167 и № 02508.82.168 по кадастралната карта на града, върху който с договор №165/15.05.2009г. е било учредено безвъзмездно вещно право на строеж за изграждане на Съдебна палата.
11.2. ОДОБРЯВА проекти на писма до Главния прокурор на Република България и председателя на Районен съд гр. Балчик.
	11.3 ИЗПРАЩА преписката на комисия „Съдебна карта, натовареност и съдебна статистика” към СК на ВСС, за становище относно тенденциите за бъдещо развитие на Районен съд и Районна прокуратура гр. Балчик, за период от 3 /три/ години.

12. ОТНОСНО: Доклад от Саша Харитонова – директор на дирекция „Правна” с информация за висящите съдебни и административни производства относно стопанисването и управлението на недвижимите имоти на съдебната власт в изпълнение на § 82, ал. 2 от ПЗР към ЗИД на ЗСВ, обн. ДВ бр. 28 от 08.04.2016 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:

									         ПРОЕКТ

12.1. Приема за сведение доклад от Саша Харитонова – директор на дирекция „Правна” с информация за висящите съдебни и административни производства относно стопанисването и управлението на недвижимите имоти на съдебната власт в изпълнение на § 82, ал. 2 от ПЗР към ЗИД на ЗСВ, обн. ДВ бр. 28 от 08.04.2016 г.

12.2 Да се изиска от дирекция „Правна”, АВСС на всеки 3 /три/ месеца да предостави на Комисия „Управление на собствеността“ информация за висящите съдебни и административни производства относно стопанисването и управлението на недвижимите имоти на съдебната власт в изпълнение на § 82, ал. 2 от ПЗР към ЗИД на ЗСВ, обн. ДВ бр. 28 от 08.04.2016 г.

13. ОТНОСНО: Становище относно прилагане на § 83, ал. 2 от ПЗР на ЗИД на ЗСВ.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. Отлага разглеждането на т. 13 от дневния ред за запознаване на всички членове на комисията.

14. ОТНОСНО: Писмо от кмета на община Пирдоп относно бъдещи намерения по управление на собствеността върху урегулиран поземлен имот с площ 730 кв. м., по плана на гр. Пирдоп.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ПРИЕМА ЗА СВЕДЕНИЕ писмо с изх. № 11-00-79/08.06.2016 г. от                    кмета на Община Пирдоп.
14.2. На основание чл. 389 от Закона за съдебната власт да се отправи искане за становище от административните ръководители на Районен съд гр.Пирдоп и Районна прокуратура гр. Пирдоп относно наличието на отпаднала необходимост от незастроен УПИ II-986, кв. 130 по плана на  гр.Пирдоп с площ от 730 кв.м.

15. ОТНОСНО: Писмо от председателя на ВКС относно реда за определяне на такса битови отпадъци за 2017 г.
Приложение: Становище от Владимир Димитров – старши експерт – юрисконсулт дирекция „Управление на собствеността“.

  КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

15.1.   Дава съгласие Върховния касационен съд да подаде заявление по реда на чл. 24 от Наредба за определяне и администриране на местни данъци и такси и цени на административни услуги, предоставени от Столична община.
16. ОТНОСНО: Доклад от инж. Лидия Кирилова  – главен експерт дирекция „Управление на собствеността“ относно деклариране на недвижими имоти по Закона за местни данъци и такси /ЗМДТ/ и актуването им.

КОМИСИЯ „УПРАВЛЕНИЕ НА СОБСТВЕНОСТТА”
РЕШИ:

16.1 Отлага разглеждането на т. 16 от дневния ред за следващо заседание на комисията.
16.2 Изпраща преписката на комисия „Бюджет и финанси“, за запознаване.

17. ОТНОСНО: Писмо от председателя на Върховен касационен съд относно възлагане правото на стопанисване на недвижими имоти на съдебната власт.

След проведено гласуване:
„За” – Михаил Кожарев, Светла Петкова и Румен Георгиев;
„Против” – Юлиана Колева.

  КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

17.1 Изпраща писмото от председателя на Върховен касационен съд относно възлагане правото на стопанисване на недвижими имоти на съдебната власт на Главния прокурор на Република България, председателя на Софийски градски съд, председателя на Софийски апелативен съд , Софийски окръжен съд, Военно апелативен съд и Военен съд гр. София, за становище.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА“: /П/
                                                          
                                                             МИХАИЛ КОЖАРЕВ